KPSZTI, Vallásos és erkölcsi neveléssel foglalkozó munkacsoport

2015. október 15.

**Kiemelt figyelmet igénylő gyermekek nevelése a katolikus óvodákban**

Az előadás a Köznevelési Törvény fogalomhasználatának, rendszerének ismertetéséből indul ki: a különleges bánásmódot igénylő gyerekek és a kiemelt figyelme igénylők azonosságait és eltéréseit tárjuk fel.

A továbbiakban részletes elemzésre kerül a sajátos nevelési igényű gyermekek, a hátrányos- és halmozottan hátrányos helyzetűek, valamint a tehetséges gyerekek óvodáskori jellemzői.

Hangsúlyt kap az előadás során a „vegyes”, vagy „kevert” módon is különleges bánásmódot igénylők helyzete az óvodai csoportban.

A továbbiakban a fogalmak tisztázására és azok összefüggéseiről lesz szó. Az inklúzió, a differenciált bánásmód és az integráció kifejezések egymáshoz való viszonyát elemzi az előadó.

Konkrét, gyakorlati példák és megoldásmódok következnek, amelyeket a mindennapi élet során az óvodapedagógus alkalmazhat, illetve azokra is kitérünk, amelyekhez külső segítségre van szükség.

Nem kerülhető el a különleges bánásmódot igénylő gyerekek szüleivel történő sajátos attitűd és tennivalók felvetése sem.

A művészetek eszközeivel élni a „más” gyerekek és a többség „egymáshoz illesztése” során a következő egység, amelyet részletesen bont ki az előadás.

Végezetül a Z generáció esélyteremtő lehetőségeiről is szó esik.

**dr. Bakonyi Anna**

pedagógiai szakértő

c. főiskolai docens